Tore
Dzelzceļa stacija Tore (kādreizējais nosaukums Iļģi) atrodas Dienvidkurzemes novada Grobiņas pagastā, dzelzceļa līnijas Liepāja - Rīga 16. kilometrā. Stacija atrodas apmēram 2 kilometrus uz dienvidiem no Grobiņas, blakus ēkai atrodas telekomunikāciju sakaru tornis. Pasažieru vilcieni tajā nepietur, stacijā lielākoties notiek grants pārkraušana vagonos, lai to vestu uz Liepājas ostu.